ΟΔΗΓΙΑ 96/18/ΕΚ ΤΗΣ ΕΠΙΤΡΟΠΗΣ της 19ης Μαρτίου 1996 για τροποποίηση διαφόρων οδηγιών του Συμβουλίου σχετικά με την εμπορία σπόρων προς σπορά και φυτών προς φύτευση (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 21α,

την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας των σπόρων προς σπορά των ελαιούχων και κλωστικών φυτών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 20α,

την οδηγία 70/458/ΕΟΚ, του Συμβουλίου, της 29ης Σεπτεμβρίου 1970, περί εμπορίας σπόρων προς σπορά κηπευτικών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 40α,

Εκτιμώντας:

ότι, βάσει της εξέλιξης των επιστημονικών και τεχνικών γνώσεων, πρέπει να τροποποιηθούν οι οδηγίες 66/401/ΕΟΚ, 69/208/ΕΟΚ και 70/458/ΕΟΚ για τους λόγους που παρατίθενται κατωτέρω 7

ότι οι ισχύουσες διεθνείς κανόνες, συγκεκριμένα οι κανόνες του Διεθνούς Οργανισμού Ελέγχου των Σπόρων και του Οργανισμού Οικονομικής Συνεργασίας και Ανάπτυξης, αναθεωρήθησαν αναφορικά με τα μέγιστα βάρη για τις παρτίδες σπόρων προς σπορά ορισμένων ειδών 7 ότι η αναθεώρηση αυτή φάνηκε ότι ήταν κατάλληλη για έγκριση από την Κοινότητα 7

ότι τα μέγιστα βάρη που προβλέπονται από τους κοινοτικούς κανόνες για τις παρτίδες σπόρων προς σπορά των εν λόγω ειδών πρέπει συνεπώς να αναθεωρηθούν 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και των γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στη στήλη 2 του πίνακα του παραρτήματος ΙΙΙ, της οδηγίας 66/401/ΕΟΚ ο αριθμός «20» αντικαθίσταται από τον αριθμό «25» στην περίπτωση των:

- Lupinus albus,

- Lupinus angustifolius,

- Lupinus luteus,

- Pisum sativum,

- Vicia faba και

- Vicia sativa.

Άρθρο 2

Στη στήλη 2 του πίνακα του παραρτήματος ΙΙΙ της οδηγίας 69/208/ΕΟΚ, ο αριθμός «20» αντικαθίσταται από τον αριθμό «25» σε όλες τις περιπτώσεις στις οποίες εμφανίζεται, και ο αριθμός «10» αντικαθίσταται από τον αριθμό «25» στην περίπτωση του Carthamus tinctorius.

Άρθρο 3

Το παράρτημα ΙΙΙ σημείο 1 της οδηγίας 70/458/ΕΟΚ αντικαθίσταται από το ακόλουθο κείμενο:

«1. Μέγιστο βάρος παρτίδας σπόρων προς σπορά:

>ΘΕΣΗ ΠΗΝΑΚΑ>

Δεν πρέπει να υπάρχει υπέρβαση άνω του 5 % στο μέγιστο βάρος παρτίδας.»

Άρθρο 4

1. Τα κράτη μέλη θέτουν σε εφαρμογή τους αναγκαίους νόμους, κανονισμούς ή διοικητικές διατάξεις για να συμμορφωθούν προς την παρούσα οδηγία μέχρι την 1η Ιουλίου 1996. Ενημερώνουν αμέσως την Επιτροπή.

Όταν τα κράτη μέλη θεσπίσουν τις διατάξεις αυτές, οι τελευταίες περιέχουν παραπομπή στην παρούσα οδηγία ή συνοδεύονται από τέτοιου είδους παραπομπή κατά το χρόνο της επίσημης δημοσίευσής τους. Η διαδικασία της εν λόγω παραπομπής ρυθμίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των κυριοτέρων διατάξεων του εθνικού δικαίου που θεσπίζουν στον τομέα που καλύπτεται από την παρούσα οδηγία.

Άρθρο 5

Η παρούσα οδηγία αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες, 19 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 169 της 10. 7. 1969, σ. 3.

(3) ΕΕ αριθ. L 225 της 12. 10. 1970, σ. 7.